

 REPUBLIKA HRVATSKA

OSJEČKO-BARANJSKA ŽUPANIJA

 OPĆINA STRIZIVOJNA

 OPĆINSKI NAČELNIK

KLASA: 320-02/25-01/13

URBROJ: 2158-37-02-25-4

Strizivojna, 10.10.2025. godine

Na temelju članka 39. i članka 44. Zakona o lokalnoj i područnoj (regionalnoj) samoupravi („Narodne novine“ br. 33/01, 60/01, 129/05, 109/07, 125/08, 36/09, 150/11, 144/12 i 19/13, 137/15, 123/17, 98/19 i 144/20), članka 30. Statuta  Općine Strizivojna („Službeni glasnik“ Općine Strizivojna broj 1/21 i 3/25), Programa dodjele potpore male vrijednosti poljoprivrednicima na području Općine Strizivojna kao pomoć za ublažavanje posljedica prirodne nepogode suše za 2024. godinu („Službeni glasnik“ Općine Strizivojna broj 8/25 – u nastavku: Program potpora) općinski načelnik Općine Strizivojna  raspisuje

JAVNI POZIV

za provedbu Programa dodjele potpore male vrijednosti poljoprivrednicima na području Općine Strizivojnakao pomoć za ublažavanje posljedica prirodne nepogode suše za 2024. godinu

# UVOD

Općina Strizivojna je u 2024. godini zahvatila prirodna nepogoda suša koja je uzrokovala značajne štete u poljoprivredi. Poljoprivredna gospodarstva koja su pretrpjela štetu od prirodnih nepogoda u 2024. godini mogla su ostvariti djelomičnu naknadu štete iz Programa potpore poljoprivrednim proizvođačima za ublažavanje posljedica prirodnih nepogoda u 2024. godini (osim prirodne nepogode suše), Programa potpore za nadoknadu štete koju su pretrpjeli proizvođači šećerne repe u 2024. godini, Mjere 23 „Izvanredna privremena potpora poljoprivrednicima koji su posebno pogođeni prirodnim nepogodama“ iz Programa ruralnog razvoja Republike Hrvatske za razdoblje 2014. – 2020. Programa potpore za poljoprivredne sektore pogođene nepovoljnim klimatskim prilikama i prirodnim nepogodama u 2024. godini te drugim programima.

Na sjednici Vlade Republike Hrvatske održanoj 04. rujna 2025. donesena je Odluka Vlade Republike Hrvatske o pomoći za ublažavanje i djelomično uklanjanje posljedica prirodne nepogode suše na prinosima za 2024. godinu (KLASA: 022-03/25-04/361, URBROJ: 50301-27/22-25-3) (dalje u tekstu: Odluka Vlade RH) kojom se odobrava pomoć u ukupnom iznosu od 5.000.000,00 eura za Republiku Hrvatsku za ublažavanje i djelomično uklanjanje posljedica prirodne nepogode suše na prinosima za 2024. godinu.

Predmet ovoga Programa je dodjele potpora male vrijednosti poljoprivrednicima kao pomoć za ublažavanje posljedica prirodne nepogode suše na području Općine Strizivojna u obliku bespovratnih sredstava, a u skladu s odredbom iz točke III. Odluke Vlade RH. Prema navedenoj točki Općina Strizivojna je u suradnji i koordinaciji s Ministarstvom poljoprivrede, šumarstva i ribarstva (u daljnjem tekstu: Ministarstvo) izradila program potpore male vrijednosti (de minimis) za ublažavanje i djelomično uklanjanje posljedica prirodne nepogode suše iz 2024. godine na poljoprivrednim gospodarstvima u skladu s inicijalnim listama poljoprivrednih gospodarstava i vrijednosti njihovih šteta po poljoprivrednim kulturama i površinama uzrokovanih prirodnom nepogodom sušom na prinosima u 2024. godini koje su dostavljene Ministarstvu.

# PRAVNA OSNOVA

Ovaj Javni poziv provodi se u skladu s:

-Odlukom Vlade Republike Hrvatske o pomoći za ublažavanje i djelomično uklanjanje posljedica prirodne nepogode suše na prinosima za 2024. godinu (KLASA: 022-03/25-04/361, URBROJ: 50301-27/22-25-3)

- Programom dodjele potpore male vrijednosti poljoprivrednicima na području Općine Strizivojna kao pomoć za ublažavanje posljedica prirodne nepogode suše za 2024. godinu KLASA:320-02/25-01/13, URBROJ: 2158-37-01-25-2 od 23.09.2025. godine -Uredbom Komisije (EU) br. 1408/2013. od 18. prosinca 2013. o primjeni članaka 107. i 108. Ugovora o funkcioniranju Europske unije na potpore de minimis u poljoprivrednom sektoru (SL L 352, 24. 12. 2013.) i Uredbe Komisije (EU) 2019/316 od 21. veljače 2019. o izmjeni Uredbe (EU) br. 1408/2013 o promjeni članka 107. i 108. Ugovora o funkcioniranju Europske unije na potpore de minimis u poljoprivrednom sektoru (SL L 51/1, 22. 2. 2019.) i Uredbe Komisije (EU) 2024/3118 od 10. prosinca 2024. o izmjeni Uredbe (EU) br. 1408/2013 o primjeni članaka 107. i 108. Ugovora o funkcioniranju Europske unije na potporu de minimis u poljoprivrednom sektoru (SL L, 13. prosinca 2024.) (u daljnjem tekstu: Uredba de minimis)

# PREDMET JAVNOG POZIVA

Predmet ovoga Javnog poziva je izravna dodjela potpore iz Programa dodjele potpore male vrijednosti poljoprivrednicima na području Općine Strizivojna kao pomoć za ublažavanje posljedica prirodne nepogode suše za 2024. godinu na poljoprivrednim kulturama a koji nisu primili naknadu za štetu od prirodne nepogode suše na temelju ili iz: Programa potpore za nadoknadu štete koju su pretrpjeli proizvođači šećerne repe u 2024. godini ili Programa potpore za poljoprivredne sektore pogođene nepovoljnim klimatskim prilikama i prirodnim nepogodama u 2024. godini Mjere 23.

# PRIHVATLJIVI KORISNICI

Prijavu na ovaj Javni poziv podnose korisnici čiji je MIBPG naveden u Prilogu 1. Javnog poziva koji su zadovoljili niže navedene uvjete, a provjeru kojih je provelo Ministarstvo.

Ministarstvo je prema dostavljenim inicijalnim listama napravilo provjeru uvjeta prihvatljivosti korisnika potpore, usklađenih s Mjerom 23 „Izvanredna privremena potpora poljoprivrednicima koji su posebno pogođeni prirodnim nepogodama“ iz Programa ruralnog razvoja Republike Hrvatske za razdoblje 2014. – 2020., kako bi svi poljoprivrednici bili u istom položaju i ostvarili pravo na ujednačene iznose potpore, pri čemu visina potpore po korisniku može iznositi do 36,342 % visine štete, ali ne više od 42.000 eura.

Sukladno članku 3. Uredbe de minimis ukupan iznos potpora male vrijednosti koji je dodijeljen jednom poduzetniku ne smije prijeći iznos od 50.000,00 EUR-a  tijekom bilo kojeg razdoblja od tri godine te se ta gornja granica primjenjuje bez obzira na oblik ili svrhu potpore.

Uvjeti koje su korisnici iz Priloga 1. ispunili:

* fizičke su ili pravne osobe upisane u Upisnik poljoprivrednih gospodarstava ili Upisnik obiteljskih poljoprivrednih gospodarstava (u daljnjem tekstu: poljoprivrednici) koje su JLS-ovima prijavile štetu od suše na prinosima poljoprivrednih kultura u 2024. godini s najmanje 30 % gubitka poljoprivredne proizvodnje
* registrirani su u Registru šteta u skladu sa Zakonom s najmanje 30 % gubitka poljoprivredne proizvodnje od suše u 2024. godini i započeli su s podnošenjem zahtjeva za isplatu za Mjeru 23 „Izvanredna privremena potpora poljoprivrednicima koji su posebno pogođeni prirodnim nepogodama“ iz Programa ruralnog razvoja Republike Hrvatske za razdoblje 2014. – 2020. (u daljnjem tekstu: Mjera 23), ali zbog administrativnih ili tehničkih pogrešaka nisu dovršili podnošenje zahtjeva
* prijavili su štetu od prirodne nepogode suše na prinosima u 2024. godini, ali ih JLS nisu uspjeli u propisanim rokovima upisati u Registar šteta u skladu sa Zakonom te su za iste poljoprivrednike JLS-ovi u inicijalnoj listi iz stavka 1. ove točke procijenili štetu od najmanje 30 % na prinosima u 2024. godini
* imali su štetu od prirodne nepogode suše nastale u 2024. godini veću od 200,00 eura
* nisu ostvarili naknadu za štetu od prirodne nepogode suše na temelju ili iz:

a) Programa potpore za nadoknadu štete koju su pretrpjeli proizvođači šećerne repe u 2024. godini

b) Programa potpore za poljoprivredne sektore pogođene nepovoljnim klimatskim prilikama i prirodnim nepogodama u 2024. godini

c) Mjere 23.

# IZNOS POTPORE

Općina Strizivojna će na temelju zaprimljenih zahtjeva korisnika iz Prilog I. Javnog poziva pripremiti konačan popis prihvatljivih korisnika s prijedlogom raspodjele ukupno raspoloživih sredstava po korisniku te ga dostaviti Ministarstvu najkasnije do 21. studenoga 2025. godine (uključujući navedeni datum) radi isplate sredstava pomoći.

Ministarstvo će ukupna sredstva pomoći raspodijeliti JLS-ovima proporcionalno udjelu iznosa pomoći za štete uzrokovane prirodnom nepogodom sušom koja je u 2024. godini uzrokovala gubitke na prinosima poljoprivrednih kultura. Sredstva će biti doznačena izravno na račune JLS-ova iz Priloga I. Odluke Vlade RH.

# BROJ PRIJAVA PO KORISNIKU

Isti (jedan) prihvatljivi korisnik može podnijeti jednu prijavu unutar ovoga Javnog poziva te može dobiti potporu u okviru ove mjere samo jednom.

U slučaju da isti prihvatljivi korisnik podnese više prijava na ovaj Javni poziv, prijava koja se kasnije podnese se odbija.

# NAČIN, UVJETI I ROKOVI PODNOŠENJA PRIJAVE NA JAVNI POZIV

Rokovi podnošenja prijave na Javni poziv

Prijave na ovaj Javni poziv se podnose od 13.10.2025. do 21.10.2025. godine.

Način prijave na Javni poziv

Prijavu na ovaj Javni poziv podnose nositelji odnosno odgovorne osobe poljoprivrednog gospodarstva čiji je MIBPG naveden u Prilogu 1. ovoga Javnog poziva.

Prijavu elektronički, poštom, osobno podnose isključivo nositelji / odgovorne osobe poljoprivrednog gospodarstva čiji je MIBPG naveden u Prilogu 1. ovoga Javnog poziva.

Korisnik je odgovoran za točnost i potpunost podataka unesenih u obrazac prijave. Prijava mora biti podnesena unutar roka predviđenog u ovom Javnom pozivu.

# IZDAVANJE ODLUKA

Nakon administrativne kontrole podnesene Prijave, Općina Strizivojna će na temelju zaprimljenih zahtjeva korisnika pripremiti konačan popis prihvatljivih korisnika s prijedlogom raspodjele ukupno raspoloživih sredstava po korisniku te ga dostaviti Ministarstvu najkasnije do 21. studenoga 2025. godine (uključujući navedeni datum) radi isplate sredstava pomoći.

Ministarstvo će ukupna sredstva pomoći raspodijeliti JLS-ovima proporcionalno udjelu iznosa pomoći za štete uzrokovane prirodnom nepogodom sušom koja je u 2024. godini uzrokovala gubitke na prinosima poljoprivrednih kultura. Sredstva će biti doznačena izravno na račune JLS-ova iz Priloga I. Odluke Vlade RH.

U slučaju da je korisnik koji se nalazi na popisu iz Priloga 1. ovoga Javnog poziva podnio prijavu u rokovima propisanim pod točkom 7. ovoga Javnog poziva te po zaprimanju sredstava od Ministarstva, *donosi* Odluku o isplati i doznačuje sredstva na račun korisnika.

Odluka o odbijanju prijave izdaje se u slučajevima:

1. ako prijavu na ovaj Javni poziv nije podnio nositelj / odgovorna osoba poljoprivrednog gospodarstva čiji je MIBPG naveden u Prilogu 1. ovoga Javnog poziva
2. ako je prijava na ovaj Javni poziv podnesena za poljoprivredno gospodarstvo čiji MIBPG nije naveden u Prilogu 1. ovoga Javnog poziva
3. ako je prijava podnesena izvan rokova propisanih podtočkom 7.1. ovoga Javnog poziva

# POPIS PRILOGA

Prilog 1. Popis prihvatljivih korisnika

Prilog 2. Obrazac prijave

Prilog 3. Izjava o korištenim potporama male vrijednosti tijekom trogodišnjeg razdoblja

Prilog 4. Izjava o razlozima ne podnošenje prijave u 2024. godini

Prilog 5. Privola za prikupljanje i obradu osobnih podataka

# OBAVEZNA DOKUMENTACIJA;

1. Obrazac prijave

2. Izjava o korištenim potporama male vrijednosti tijekom trogodišnjeg razdoblja

3. Izjava o razlozima ne podnošenje prijave u RŠ i/ili na M23 (vlastoručno potpisana od strane nositelja)

4. Privola za prikupljanje i obradu osobnih podataka

5. Preslika Rješenja o upisu u Upisnik obiteljskih poljoprivrednih gospodarstava (OPG-a) odnosno u Upisnik poljoprivrednika

6. Preslika dokaza o žiro računu poslovnog subjekta podnositelja (Potvrda banke o vlasniku i vrsti poslovnog računa) ili drugi dokument jednake dokazne vrijednosti

OPĆINSKI NAČELNIK

Josip Jakobović, mag.educ.philol.croat.et mag.educ.hist.

Prilog 2. Obrazac prijave

**ZAHTJEV**

za dodjelu potpore temeljem Programa dodjele potpora male vrijednosti poljoprivrednicima na području Općine Strizivojna kao pomoć za ublažavanje posljedica prirodne nepogode suše za 2024. godinu

|  |
| --- |
| **OPĆI PODACI O PODNOSITELJU** |
| NAZIV PODNOSITELJA |   |
| OIB nositelja PG-a |
| MATIČNI IDENTIFIKACIJSKI BROJPOLJOPRIVREDNOG GOSPODARSTVA |  |
| IME I PREZIME ODGOVORNE OSOBE PODNOSITELJA |  |
| ADRESA PREBIVALIŠTA/SJEDIŠTA(ulica i kućni broj, broj pošte, naselje) |  |
| GRAD/OPĆINA |  |
| BROJ TEL/MOB |  |
| E-MAIL |  |
| ZATRAŽENI IZNOS (iz Prilog 1.) |  |
| NAZIV BANKE u kojoj je otvoren račun |  |
| IBAN | H | R |  |  |  |  |  |  |  |  |  |  |  |  |  |  |  |  |  |  |  |

Podnosim zahtjev za dodjelu potpore temeljem Programa dodjele potpora male vrijednosti poljoprivrednicima na području Općine Strizivojna kao pomoć za ublažavanje posljedica prirodne nepogode suše za 2024. godinu u iznosu od \_\_\_\_\_\_\_\_\_\_ EUR (iznos iz Priloga I.)

**Vlastoručni potpis podnositelja zahtjeva**

Pečat (ako je primjenjivo)

|  |
| --- |
| **IZJAVA O KORIŠTENIM POTPORAMA MALE VRIJEDNOSTI TIJEKOM TROGODIŠNJEG RAZDOBLJA** |
|  Godina | Naziv državnog tijela ili pravne osobe koje su odobrile potporu male vrijednosti | Namjena ili projekt za koje je odobrena potpora | Iznos potpore (EUR) | Datum dodjele potpore | Dodijeljene potpore smo opravdali i namjenski iskoristili DA/NE |
| 2023. | 1. |  |  |  |  |  |
| 2. |  |  |  |  |  |
| 3. |  |  |  |  |  |
| 2024. | 1. |  |  |  |  |  |
| 2. |  |  |  |  |  |
| 3. |  |  |  |  |  |
| 2025. | 1. |  |  |  |  |  |
| 2. |  |  |  |  |  |
| 3. |  |  |  |  |  |
| *Podnositelji prijave koji do sada nisu koristili potpore male vrijednosti obvezni su ispuniti Izjavu o korištenim potporama male vrijednosti za trogodišnje razdoblje na način da u stupac „Iznos potpore (EUR)“ za svaku godinu upišu iznos 0,00*Izjavljujem da sam u tri godine (zaokružiti odgovarajuće mjesto) :1. koristio/la potpore male vrijednosti
2. nisam koristio/la potpore male vrijednosti

 **Vlastoručni potpis podnositelja zahtjeva**  \_\_\_\_\_\_\_\_\_\_\_\_\_\_\_\_\_ *(Potpis i pečat*) |

Prilog 3. Izjava o korištenim potporama male vrijednosti tijekom trogodišnjeg razdoblja

Prilog 4. Izjava o razlozima ne podnošenja prijave u 2024. godini

|  |
| --- |
| **IZJAVA O RAZLOZIMA NE PODNOŠENJE PRIJAVE ŠTETE OD SUŠE U 2024.** |
| Ovom Izjavom Prijavitelj izjavljuje:(*naziv Prijavitelja, OIB, adresa sjedišta*)**Molimo zaokružiti odgovarajuće stanje** *(moguće je zaokružiti samo jedan odgovor)*1. pravovremeno sam prijavio štetu, ali zbog administrativnih ili tehničkih pogrešaka nisam upisan u Registar šteta ili su mi upisani pogrešni podaci
2. nisam prijavio štetu zbog toga što su za istu kulturu i površinu na kojoj su pretrpjeli štetu od suše imao ugovorenu policu osiguranja
3. nisam pravovremeno prijavio štetu te sam naknadno tražio upis u Registar šteta.

**Pod kaznenom i materijalnom odgovornošću izjavljujemo da su svi podaci navedeni u Izjavi istiniti, točni i potpuni.**\_\_\_\_\_\_\_\_\_\_\_\_\_\_\_\_\_*(Potpis i pečat*) |

Prilog 5. Privola za prikupljanje i obradu osobnih podataka

|  |
| --- |
| **PRIVOLA ZA PRIKUPLJANJE I OBRADU OSOBNIH PODATAKA** |
| NAZIV JLS-a: Općina StrizivojnaAdresa i broj: Braće Radića 172, Strizivojna**PRIVOLA** **ZA PRIKUPLJANJE I OBRADU OSOBNIH PODATAKA** Prihvaćanjem ove Privole i ustupanjem Vaših osobnih podataka potvrđujete da ste istu pročitali i razumjeli te dopuštate Općini Strizivojna (u daljnjem tekstu: Voditelj obrade) da te osobne podatke prikuplja, obrađuje i koristi u svrhu provođenja Javnog poziva za provedbu Programa dodjele potpore male vrijednosti poljoprivrednicima na području Općine Strizivojna kao pomoć za ublažavanje posljedica prirodne nepogode suše za 2024. godinuVoditelj obrade će s Vašim osobnim podacima postupati sukladno Općoj uredbi o zaštiti podataka (EU GDPR) i Zakonu o provedbi opće uredbe o zaštiti podataka ("Narodne novine" broj 42/18.) uz primjenu odgovarajućih organizacijskih i tehničkih mjera zaštite osobnih podataka od neovlaštenog pristupa, zlouporabe, otkrivanja, gubitka ili uništenja. Voditelj obrade štiti privatnost i čuva povjerljivost Vaših osobnih podataka te omogućava pristup i priopćavanje osobnih podataka samo onim svojim zaposlenicima kojima su oni potrebni radi provedbe njihovih radnih aktivnosti, a trećim osobama samo u slučajevima koji su propisani zakonom ili predstavljaju dio projektnih aktivnosti. Napominjemo da u svako doba, u potpunosti ili djelomice, bez naknade i objašnjenja možete odustati od dane privole i zatražiti prestanak aktivnosti obrade Vaših osobnih podataka. Opoziv privole možete podnijeti osobno dolaskom na gore navedenu adresu ili putem e-maila: opcina@strizivojna.hrPRIVOLA za prikupljanje i obradu osobnih podataka daje se za sljedeće svrhe:

|  |  |  |
| --- | --- | --- |
| Prijava na Javni poziv za provedbu Programa dodjele potpore male vrijednosti poljoprivrednicima na području Općine Strizivojna kao pomoć za ublažavanje posljedica prirodne nepogode suše za 2024. godinu | DA | NE |

(Uz namjenu zaokružite DA ili NE)Rok čuvanja ovako prikupljenih podataka je do ispunjanja zakonskih zahtjeva o rokovima čuvanja relevantne dokumentacije.

|  |  |
| --- | --- |
| IME I PREZIME: |  |
| ADRESA: |  |

Mjesto i datum: \_\_\_\_\_\_\_\_\_\_\_\_\_\_\_\_\_\_\_\_\_\_\_\_  Potpis \_\_\_\_\_\_\_\_\_\_\_\_\_\_\_\_\_\_\_\_\_\_\_ |

**Pod materijalnom i kaznenom odgovornošću izjavljujem da su svi podaci navedeni u ovim obrascima istiniti, točni i potpuni i da razumijem odredbe vezane za Opću uredbu o zaštiti pojedinaca u vezi s obradom osobnih podataka i o slobodnom kretanju takvih podataka.**

**Potpis i pečat Podnositelja Prijave: \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_**

**Mjesto i datum:** \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

**Prijava se smatra valjanom kada je uz ispunjen i potpisan Prijavni obrazac priložena sva tražena dokumentacija.**